Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΟΚ) αριθ. 218/92 για τη διοικητική συνεργασία στον τομέα της έμμεσης φορολογίας (ΦΠΑ) όσον αφορά τα πρόσθετα μέτρα σχετικά με την παροχή ταξιδιωτικών υπηρεσιών

(υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η προτεινόμενη τροποποίηση του κανονισμού (ΕΟΚ) αριθ. 218/92 για τη διοικητική συνεργασία στον τομέα της έμμεσης φορολογίας (ΦΠΑ) όσον αφορά τα πρόσθετα μέτρα σχετικά με την παροχή ταξιδιωτικών υπηρεσιών, η οποία βασίστηκε στο άρθρο 95 της Συνθήκης, πρέπει να υιοθετηθεί με τη διαδικασία από κοινού λήψεως απόφασης που περιγράφεται στο άρθρο 251 της Συνθήκης.

Λόγω διαδικαστικής παραδρομής ούτε ο τίτλος ούτε η υπογραφή της προταθείσας τροπολογίας τροποποιήθηκαν ανάλογα [1].

[1] COM(2003) 78 τελικό

Για να διορθώσει αυτό το λάθος, η Επιτροπή προτείνει τις ακόλουθες τροποποιήσεις της αρχικής πρότασης της Επιτροπής για κανονισμό του Συμβουλίου που τροποποιεί τον κανονισμό (ΕΟΚ) αριθ. 218/92 για τη διοικητική συνεργασία στον τομέα της έμμεσης φορολογίας (ΦΠΑ) όσον αφορά τα πρόσθετα μέτρα σχετικά με την παροχή ταξιδιωτικών υπηρεσιών:

* Ο τίτλος μεταβάλλεται σε "πρόταση κανονισμού του Ευρωπαϊκού Κοινοβουλίου και του Συμβουλίου".

* Η αναφορά στη "γνώμη της Ευρωπαϊκής Οικονομικής και Κοινωνικής Επιτροπής" καταργείται.

* Παρεμβάλλεται πρόσθετη φράση "ενεργώντας σύμφωνα με τη διαδικασία που καταρτίζει το άρθρο 251 της Συνθήκης".

* "Εξέδωσε τον παρόντα κανονισμό" μεταβάλλεται σε "εξέδωσαν τον παρόντα κανονισμό".

* Προστίθεται η υπογραφή του Προέδρου του Ευρωπαϊκού Κοινοβουλίου.

* Προσαρμόζεται η αρίθμηση των υποσημειώσεων.

* "Επίσημη Εφημερίδα των Ευρωπαϊκών Κοινοτήτων" μεταβάλλεται σε "Επίσημη Εφημερίδα της Ευρωπαϊκής Ένωσης".

2003/0057 (COD)

Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που τροποποιεί τον κανονισμό (ΕΟΚ) αριθ. 218/92 για τη διοικητική συνεργασία στον τομέα της έμμεσης φορολογίας (ΦΠΑ) όσον αφορά τα πρόσθετα μέτρα σχετικά με την παροχή ταξιδιωτικών υπηρεσιών

TΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την συνθήκη περί ιδρύσεως της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής [2],

[2] ΕΕ C [...],[...], σελ.[...]

τη γνώμη της Ευρωπαϊκής Οικονομικής και Κοινωνικής Επιτροπής [3],

[3] ΕΕ C [...],[...], σελ.[...]

ενεργώντας σύμφωνα με τηη διαδικασία που θεσπίζει το άρθρο 251 της Συνθήκης [4]

[4] ΕΕ C [...],[...], σελ.[...]

Εκτιμώντας τα εξής :

(1) Ο κανονισμός (ΕΚ) αριθ.2003/xxx/ΕΚ του Συμβουλίου [της ....2003] που τροποποιεί την οδηγία 77/388/ΕΟΚ όσον αφορά το ειδικό καθεστώς για τα ταξιδιωτικά πρακτορεία [5] παρέχει πλαίσιο για τη φορολόγηση των ταξιδιωτικών υπηρεσιών στην Κοινότητα που παρέχουν φορολογούμενοι που ούτε είναι εγκατεστημένοι ούτε οφείλουν να είναι εγγεγραμμένοι σε φορολογικό μητρώο στην Κοινότητα.

[5] ΕΕ L

(2) Δεδομένου ότι το κράτος μέλος κατανάλωσης φέρει τη βασική ευθύνη για να εξασφαλίσει ότι οι μη εγκατεστημένοι παροχείς υπηρεσιών εκπληρώνουν τις υποχρεώσεις τους, θα πρέπει να διαβιβαστούν στα εν λόγω κράτη μέλη οι πληροφορίες που είναι απαραίτητες για τη λειτουργία του ειδικού καθεστώτος για τις ταξιδιωτικές υπηρεσίες που παρέχονται από ταξιδιωτικούς πράκτορες μη εγκατεστημένους στην Κοινότητα, όπως προβλέπει το άρθρο 26 παράγραφος 3 της οδηγίας 77/388/ΕΟΚ της 17ης Μαίου 1977 για την εναρμόνιση των νομοθεσιών των κρατών μελών σχετικά με τους φόρους προστιθεμένης αξίας- κοινό καθεστώς φόρου προστιθεμένης αξίας: ενιαία φορολογική βάση. [6]

[6] ΕΕ L 145 της 13/6/1977, σ. 1, όπως τροποποιήθηκε τελευταία με την οδηγία 2002/92/ΕΚ του Συμβουλίου της 3ης Δεκεμβρίου 2002 (ΕΕ L 331 της 7/12/2002, σ. 27).

(3) Είναι απαραίτητο να προβλεφθεί ότι ο φόρος προστιθεμένης αξίας που οφείλεται στους εν λόγω προμηθευτές πρέπει να μεταφερθεί στους λογαριασμούς που ορίζουν τα κράτη μέλη κατανάλωσης,

Συνεπώς, η οδηγία 218/92/ΕΟΚ πρέπει να τροποποιηθεί αναλόγως,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 218/92 τροποποιείται ως εξής:

(1) Παρεμβάλλεται ο Τίτλος ΙΙΙ Β: "Τίτλος ΙΙΙ Β Διατάξεις σχετικά με το ειδικό καθεστώς που προβλέπει το άρθρο 26 παράγραφος 3 της οδηγίας 77/388/ ΕΟΚ Άρθρο 9ζ Οι ακόλουθες διατάξεις εφαρμόζονται στο ειδικό καθεστώς που προβλέπεται στο άρθρο 26 παράγραφος 3 της οδηγίας 77/388/ΕΟΚ. Οι ορισμοί που περιέχονται στο άρθρο 26 παράγραφος 3 ισχύουν επίσης για τους σκοπούς του παρόντος τίτλου. Άρθρο 9η

1. Οι πληροφορίες που υποβάλλει ο μη εγκατεστημένος φορολογούμενος στο κράτος μέλος εγγραφής όταν αρχίζει τις δραστηριότητές του που αναφέρονται στην πρώτη υποπαράγραφο του άρθρου 26 παράγραφος 3 στοιχείο β σημείο 1 της οδηγίας 77/388/ΕΟΚ πρέπει να υποβληθούν με ηλεκτρονικό τρόπο. Οι τεχνικές λεπτομέρειες, συμπεριλαμβανομένου κοινού ηλεκτρονικού μηνύματος, καθορίζονται σύμφωνα με τη διαδικασία που προβλέπεται στο άρθρο 10.

2. Το κράτος μέλος εγγραφής μεταβιβάζει ηλεκτρονικά τις πληροφορίες που αναφέρονται στην παράγραφο 1 στις αρμόδιες αρχές του άλλου κράτους μέλους εντός δέκα ημερών από το τέλος του μήνα κατά τον οποίο λήφθηκαν οι πληροφορίες από τον μη εγκατεστημένο φορολογούμενο. Κατά τον ίδιο τρόπο οι αρμόδιες αρχές του άλλου κράτους μέλους ενημερώνονται σχετικά με τον χορηγηθέντα αύξοντα αριθμό. Ο τρόπος, μεταξύ άλλων με κοινό ηλεκτρονικό μήνυμα, με τον οποίο θα διαβιβάζονται οι πληροφορίες καθορίζεται σύμφωνα με τη διαδικασία που προβλέπεται στο άρθρο 10.3. Το κράτος μέλος εγγραφής ενημερώνει αμέσως δια της ηλεκτρονικής οδού τις αρμόδιες αρχές του άλλου κράτους μέλους εφόσον ένας μη εγκατεστημένος φορολογούμενος αποκλείεται από το φορολογικό μητρώο.

Άρθρο 9θ

1. Η φορολογική δήλωση που περιέχει τις λεπτομέρειες που αναφέρονται στη δεύτερη υποπαράγραφο του άρθρου 26 παράγραφος 3 στοιχείο β σημείο 4 της οδηγίας 77/388/ΕΟΚ υποβάλλεται με ηλεκτρονικό τρόπο. Ο τρόπος, μεταξύ άλλων με κοινό ηλεκτρονικό μήνυμα, με τον οποίο θα διαβιβάζονται οι πληροφορίες καθορίζεται σύμφωνα με τη διαδικασία που προβλέπεται στο άρθρο 10.

2. Το κράτος μέλος εγγραφής διαβιβάζει τις πληροφορίες που αναφέρονται στην παράγραφο 1 δια της ηλεκτρονικής οδού στην αρμόδια αρχή του κράτους μέλους το αργότερο δέκα ημέρες από το τέλος του μήνα κατά τον οποίο παραλαμβάνεται η δήλωση. Τα κράτη μέλη, που ζήτησαν να εκφράσουν τα ποσά της φορολογικής δήλωσής τους σε άλλο νόμισμα από το ευρώ, μετατρέπουν τα εν λόγω ποσά σε ευρώ βάσει της συναλλαγματικής ισοτιμίας που ισχύει κατά την τελευταία ημερομηνία της περιόδου αναφοράς. Η μετατροπή γίνεται σύμφωνα με τη συναλλαγματική ισοτιμία που δημοσιεύεται από την Ευρωπαϊκή Κεντρική Τράπεζα για την εν λόγω ημερομηνία, ή, εάν δεν υπάρχει δημοσίευση για την εν λόγω ημερομηνία, την επομένη της δημοσίευσής της. Ο τρόπος, μεταξύ άλλων με κοινό ηλεκτρονικό μήνυμα, με τον οποίο θα μεταδίδονται οι πληροφορίες καθορίζεται σύμφωνα με τη διαδικασία που προβλέπεται στο άρθρο 10.

3. Το κράτος μέλος εγγραφής διαβιβάζει δια της ηλεκτρονικής οδού στο κράτος μέλος κατανάλωσης τις πληροφορίες που απαιτούνται για να εξασφαλιστεί για κάθε πληρωμή η σχετική τριμηνιαία φορολογική δήλωση.

Άρθρο 9ι Οι διατάξεις του άρθρου 4 παράγραφος 1 ισχύουν επίσης για τις πληροφορίες που συγκεντρώνει το κράτος μέλος εγγραφής σύμφωνα με το άρθρο 26 παράγραφος 3 στοιχείο β σημείο 1 και 4 της οδηγίας 77/388/ΕΟΚ. Άρθρο 9ια

1. Το κράτος μέλος εγγραφής εξασφαλίζει ότι το ποσό που έχει καταβάλει σε ευρώ ο μη εγκατεστημένος φορολογούμενος μεταφέρεται στον τραπεζικό λογαριασμό, τον οποίο έχει καθορίσει το κράτος μέλος κατανάλωσης όπου είναι πληρωτέος ο φόρος. Τα κράτη μέλη, που ζήτησαν την πληρωμή σε άλλο νόμισμα από το ευρώ, μετατρέπουν τα εν λόγω ποσά σε ευρώ βάσει της συναλλαγματικής ισοτιμίας που ισχύει κατά την τελευταία ημερομηνία της περιόδου αναφοράς. Η μετατροπή γίνεται σύμφωνα με τη συναλλαγματική ισοτιμία που δημοσιεύεται από την Ευρωπαϊκή Κεντρική Τράπεζα για την εν λόγω ημερομηνία, ή, εάν δεν υπάρχει δημοσίευση για την εν λόγω ημερομηνία, την επόμενη ημερομηνία της δημοσίευσης. Η μεταφορά πραγματοποιείται το αργότερο δέκα ημέρες μετά το τέλος του μήνα κατά τον οποίο ελήφθη η πληρωμή.

2. Εάν ο μη εγκατεστημένος φορολογούμενος δεν πληρώσει το συνολικό πληρωτέο ποσό του φόρου, το κράτος μέλος εγγραφής εξασφαλίζει ότι η πληρωμή μεταβιβάζεται στα κράτη μέλη κατανάλωσης κατ' αναλογία του πληρωτέου φόρου σε κάθε κράτος μέλος.Το κράτος μέλος εγγραφής ενημερώνει σχετικά δια της ηλεκτρονικής οδού τις αρμόδιες αρχές των κρατών μελών κατανάλωσης.

Άρθρο 9ιβ

1. Τα κράτη μέλη ενημερώνουν δια της ηλεκτρονικής οδού τις αρμόδιες αρχές των άλλων κρατών μελών σχετικά με τους τραπεζικούς αριθμούς για την είσπραξη των πληρωμών σύμφωνα με το άρθρο 9ια.

2. Τα κράτη μέλη κοινοποιούν αμέσως δια της ηλεκτρονικής οδού στις αρμόδιες αρχές των άλλων κρατών μελών και της Επιτροπής τις μεταβολές σχετικά με τον κατ' αποκοπή φορολογικό συντελεστή.

(2) Στο άρθρο 13 παράγραφος 1, η πρώτη πρόταση αντικαθίσταται από την ακόλουθη: "Η Επιτροπή και τα κράτη μέλη εξασφαλίζουν ότι τα ήδη υπάρχοντα ή νέα συστήματα επικοινωνίας και ανταλλαγής πληροφοριών που είναι απαραίτητα για την εξασφάλιση της ανταλλαγής πληροφοριών που αναφέρεται στο άρθρο 9β και 9γ και στα άρθρα 9η και 9θ αρχίζουν να λειτουργούν από τις ημερομηνίες που αναφέρονται στο άρθρο 3 παράγραφος 1 της οδηγίας 2002/38/της Ευρωπαϊκής Επιτροπής και στο άρθρο 3 της οδηγίας 2003/xx/ΕΚ, αντίστοιχα."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Ιουλίου 2003.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες, [...]

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[...] [...]